ddrg/super_eurlex huggingface dataset:
Euroopa Liidu Teataja L 331 , 07/12/2002 Lk 0027 - 0027



Nõukogu direktiiv 2002/93/EÜ, 3. detsember 2002, millega muudetakse direktiivi 77/388/EMÜ, et anda liikmesriikidele võimalus jätkata vähendatud käibemaksumäärade kohaldamist teatavate töömahukate teenuste suhtes EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 93, võttes arvesse komisjoni ettepanekut, võttes arvesse Euroopa Parlamendi arvamust, [1] võttes arvesse majandus- ja sotsiaalkomitee arvamust [2] ning arvestades järgmist: (1) 17. mail 1977 vastuvõetud nõukogu direktiivi 77/388/EMÜ (kumuleeruvate käibemaksudega seotud liikmesriikide õigusnormide ühtlustamise kohta – ühine käibemaksusüsteem: ühtne maksubaas) [3] artikli 28 lõikes 6 lubatakse kohaldada artikli 12 lõike 3 punkti a kolmandas lõigus sätestatud vähendatud maksumäärasid ka kõnealuse direktiivi K lisas loetletud töömahukate teenuste suhtes kuni kolm aastat ajavahemikul 1. jaanuar 2000 – 31. detsember 2002. (2) Nõukogu 28. veebruari 2000. aasta otsusega 2000/185/EÜ, millega lubatakse liikmesriikidel direktiivi 77/388/EMÜ artikli 28 lõikes 6 sätestatud korras kohaldada vähendatud käibemaksumäära teatavate töömahukate teenuste suhtes, [4] lubati teatavatel liikmesriikidel 31. detsembrini 2002 kohaldada vähendatud käibemaksumäära nende töömahukate teenuste suhtes, mille kohta nad olid seda taotlenud. (3) Selliseid vähendatud määrasid kohaldanud liikmesriikide aruannete põhjal, mis tuli koostada 1. oktoobriks 2002, peab komisjon esitama nõukogule ja Euroopa Parlamendile 31. detsembriks 2002 üldhinnangu, millele on vajaduse korral lisatud ettepanek lõpliku otsuse tegemiseks töömahukatele teenustele kohaldatava maksumäära kohta. (4) Kuna selliste aruannetele tuginedes põhjaliku üldhinnangu andmiseks kulub aega, tuleks direktiivis 77/388/EMÜ selle meetme suhtes sätestatud maksimaalset kohaldamistähtaega pikendada. (5) Seetõttu tuleks vastavalt muuta direktiivi 77/388/EMÜ, ON VASTU VÕTNUD KÄESOLEVA DIREKTIIVI: Artikkel 1 Direktiivi 77/388/EMÜ artikli 28 lõike 6 esimeses lõigus asendatakse sõnad "kolm aastat ajavahemikul 1. jaanuar 2000 – 31. detsember 2002" sõnadega "neli aastat ajavahemikul 1. jaanuar 2000 – 31. detsember 2003". Artikkel 2 Käesolev direktiiv jõustub selle Euroopa Ühenduste Teatajas avaldamise päeval. Artikkel 3 Käesolev direktiiv on adresseeritud liikmesriikidele. Brüssel, 3. detsember 2002 Nõukogu nimel eesistuja T. Pedersen [1] Arvamus on esitatud 20. novembril 2002 (Euroopa Ühenduste Teatajas seni avaldamata). [2] Arvamus on esitatud 24. oktoobril 2002 (Euroopa Ühenduste Teatajas seni avaldamata). [3] EÜT L 145, 13.6.1977, lk 1. Direktiivi on viimati muudetud direktiiviga 2002/38/EÜ (EÜT L 128, 15.5.2002, lk 41). [4] EÜT L 59, 4.3.2000, lk 10. --------------------------------------------------
Komisjoni direktiiv 2002/86/EÜ,

6. november 2002,

millega muudetakse direktiivi 2001/101/EÜ tähtaja osas, millest alates Euroopa Parlamendi ja nõukogu direktiivile 2000/13/EÜ mittevastavate toodetega kauplemine on keelatud

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut, eriti selle artiklit 95,

võttes arvesse Euroopa Parlamendi ja nõukogu 20. märtsi 2000. aasta direktiivi 2000/13/EÜ toiduainete märgistamist, esitlemist ja reklaami käsitlevate liikmesriikide õigusaktide ühtlustamise kohta, [1] muudetud komisjoni direktiiviga 2001/101/EÜ, [2] eriti selle artikli 6 lõike 6 teise lõigu esimest taanet,

ning arvestades järgmist:

(1) Liha sisaldavate toodete märgistamist käsitleva direktiivi 2001/101/EÜ sätteid kohaldatakse alates selle direktiivi liikmesriikide poolt ülevõtmise lõpptähtajale järgnevast päevast.

(2) Vastavalt mõiste "liha" määratluse vastuvõtmisele märgistuse eesmärgil peavad asjaomased ettevõtjad tegema olulisi muudatusi oma toodete märgistuses eeskätt seoses koostisainete loetelu ja vajaduse korral lihasisaldusega.

(3) Kuna selliseid tooteid on turul palju ja kuna kõnealused ettevõtted on väikesed või keskmise suurusega, on vaja piisavat üleminekuperioodi, et viia nende toodete märgistus vastavusse direktiiviga 2001/101/EÜ.

(4) Lisaks tuleb ettevõtjatele ette näha võimalus müüa turul selliseid tooteid, mis on märgistatud enne üleminekuperioodi lõppu ja mille märgistus ei vasta eespool nimetatud sätetele.

(5) Seetõttu tuleks direktiivi 2001/101/EÜ vastavalt muuta.

(6) Käesoleva direktiiviga ettenähtud meetmed on kooskõlas toiduahela ja loomatervishoiu komitee arvamusega,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 2001/101/EÜ artikkel 2 asendatakse järgmisega:

"Artikkel 2

1. Liikmesriigid lubavad direktiivile 2000/13/EÜ vastavate toodetega kauplemist alates 1. jaanuarist 2003.

2. Liikmesriigid keelavad direktiivile 2000/13/EÜ mittevastavate toodetega kauplemise alates 1. juulist 2003.

Direktiivile 2000/13/EÜ mittevastavate toodetega, mis on märgistatud enne 1. juulit 2003, lubatakse siiski kaubelda kuni varude ammendumiseni."

Artikkel 2

Käesolev direktiiv jõustub kahekümnendal päeval pärast selle avaldamist Euroopa Ühenduste Teatajas.

Artikkel 3

Käesolev direktiiv on adresseeritud liikmesriikidele.

Brüssel, 6. november 2002

Komisjoni nimel

komisjoni liige

David Byrne

[1] EÜT L 109, 6.5.2000, lk 29.

[2] EÜT L 310, 28.11.2001, lk 19.

--------------------------------------------------
ET

Euroopa Parlamendi ja nõukogu 13. oktoobri 2003. aasta direktiivi 2003/87/EÜ (millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ) parandus

( Euroopa Liidu Teataja L 275, 25. oktoober 2003 )

(Eestikeelne eriväljaanne, peatükk 15, köide 7, lk 631)

asendatakse

„… ja et nad kontrollivad oma tegevusega …“

järgmisega:

… ja et nad seiravad oma tegevusega …“.

asendatakse

järgmisega:

asendatakse

„f) käitaja– isik, kes käitab käitist, kontrollib selle tööd või kellele on siseriiklike õigusaktide kohaselt antud määrav otsustusõigus käitise tehnilise toimimise suhtes;“

järgmisega:

„f) käitaja– isik, kes käitab käitist, kontrollib selle tööd või, kui see on siseriiklike õigusaktide kohaselt ette nähtud, isik, kellele on antud määrav majanduslik otsustusõigus käitise tehnilise toimimise suhtes;“.
„(15)

Selle tõendamiseks, et liikmesriigi kodanikust juhil on üks käesolevas direktiivis ettenähtud kutsetunnistus, ning eri kutsetunnistuse vastastikuse tunnustamise hõlbustamiseks peaksid liikmesriigid selleks otstarbeks ettenähtud ühenduse ühtse koodi koos selle kehtivusajaga märkima kas juhiloale või uuele kutsetunnistusele, mida liikmesriigid peavad vastastiku tunnustama ja mille ühtlustatud vorm on ette nähtud käesoleva direktiiviga. Kutsetunnistus peab vastama samasugustele turvanõuetele nagu juhiluba, sest sellega antud õigustel on suur tähtsus liiklusohutuse ja võrdsete konkurentsitingimuste seisukohast. Liikmesriikide võimalus märkida kutsetunnistusele ühenduse kood võimaldab neil ette näha selliste juhilubade kehtivusaja, mis ei lange kokku jätkukoolituse kehtivusaja tähtpäevaga, sest direktiivis 91/439/EMÜ (1) sätestatakse iga liikmesriigi õigus oma siseriiklikest kriteeriumidest lähtuvalt otsustada tema poolt väljaantud juhilubade kehtivusaja üle.“
Euroopa Liidu Teataja L 090 , 08/04/2003 Lk 0047 - 0047



Komisjoni direktiiv 2003/29/EÜ, 7. aprill 2003, millega neljandat korda kohandatakse tehnika arenguga nõukogu direktiivi 96/49/EÜ ohtlike kaupade raudteevedu käsitlevate liikmesriikide õigusaktide ühtlustamise kohta (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 23. juuli 1996. aasta direktiivi 96/49/EÜ ohtlike kaupade raudteevedu käsitlevate liikmesriikide õigusaktide ühtlustamise kohta, [1] viimati muudetud direktiiviga 2001/6/EÜ, [2] eriti selle artiklit 8, ning arvestades järgmist: (1) Direktiivi 96/49/EÜ lisa sisaldab alates 1. juulist 2001 kohaldatavaid ohtlike kaupade rahvusvaheliste raudteevedude korda (RID). (2) RIDi ajakohastatakse iga kahe aasta järel. Sellest tulenevalt jõustub muudatustega versioon 1. jaanuaril 2003, üleminekuajaga 30. juunini 2003. (3) Seepärast tuleb direktiivi 96/49/EÜ lisa muuta. (4) Käesoleva direktiiviga ettenähtud meetmed on kooskõlas direktiivi 96/49/EÜ artiklis 9 ettenähtud ohtlike kaupade veo komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 96/49/EÜ lisa asendatakse järgmisega: " LISA Alates 1. jaanuarist 2003 kehtib ohtlike kaupade rahvusvaheliste raudteevedude kord (RID), mis on esitatud rahvusvaheliste raudteevedude konventsiooni (COTIF) B liite I lisas, kusjuures mõisted "osalisriik" ja "riigid või raudteed" asendatakse mõistega "liikmesriik". RIDi 2003. aasta versiooni muudatuste tekst avaldatakse niipea, kui see on kättesaadav kõikides ühenduse ametlikes keeltes. " Artikkel 2 1. Liikmesriigid jõustavad käesoleva direktiivi järgimiseks vajalikud õigusnormid hiljemalt 1. juulil 2003. Liikmesriigid teatavad nendest viivitamata komisjonile. Kui liikmesriigid need normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid. 2. Liikmesriigid teatavad komisjonile käesoleva direktiiviga reguleeritavas valdkonnas nende poolt vastuvõetud siseriiklike õigusnormide teksti. Artikkel 3 Käesolev direktiiv jõustub selle Euroopa Liidu Teatajas avaldamisele järgneval päeval. Artikkel 4 Käesolev direktiiv on adresseeritud liikmesriikidele. Brüssel, 7. aprill 2003 Komisjoni nimel asepresident Loyola De Palacio [1] EÜT L 235, 17.9.1996, lk 25. [2] EÜT L 30, 1.2.2001, lk 42. --------------------------------------------------
Euroopa Liidu Teataja L 046 , 20/02/2003 Lk 0024 - 0024



Komisjoni direktiiv 2003/16/EÜ, 19. veebruar 2003, millega kohandatakse tehnika arenguga liikmesriikides kosmeetikatoodete kohta vastuvõetud õigusaktide ühtlustamist käsitleva nõukogu direktiivi 76/768/EMÜ III lisa EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse liikmesriikides kosmeetikatoodete kohta vastuvõetud õigusaktide ühtlustamist käsitlevat nõukogu 27. juuli 1976. aasta direktiivi 76/768/EMÜ, [1] viimati muudetud komisjoni direktiiviga 2003/1/EÜ, [2] eriti selle artikli 8 lõiget 2, olles konsulteerinud kosmeetikatoodete ja tarbijatele mõeldud toiduks mittekasutatavate toodete teaduskomiteega (SCCNFP) ning arvestades järgmist: (1) Kosmeetikatoodete ja tarbijatele mõeldud toiduks mittekasutatavate toodete teaduskomitee soovituste kohaselt võib muskusksüleeni ohutult kasutada kosmeetikatoodetes, välja arvatud suuhooldusvahendid, kui teoreetiline ööpäeva jooksul imenduv doos ei ole suurem kui ligikaudu 10 μg/kg. (2) SCCNFP soovituste kohaselt võib muskusketooni ohutult kasutada kosmeetikatoodetes, välja arvatud suuhooldusvahendid, kui teoreetiline ööpäeva jooksul imenduv doos ei ole suurem kui ligikaudu 14 μg/kg. (3) Kuni nende kahe ainega seoses ja kooskõlas nõukogu 23. märtsi 1993. aasta määrusega (registreeritud kemikaalide ohtlikkuse hindamise ja kontrolli kohta) [3] riskianalüüsi lõpetamiseni on need kaks ainet ajutiselt kuni 28. veebruarini 2003 lisatud direktiivi 76/768/EMÜ III lisa 2. osasse. (4) Riskianalüüsi ei ole kooskõlas eespool nimetatud määrusega lõpetatud. Seetõttu tuleks muskusksüleeni ja muskusketooni direktiivi 76/768/EMÜ III lisa 2. osasse lisamise kehtivusaega pikendada. (5) Käesolevas direktiivis sätestatud meetmed on kooskõlas kosmeetikatoodete sektoris tehniliste kaubandustõkete kõrvaldamist käsitlevate direktiivide tehnika arenguga kohandamise komitee arvamusega, ON VASTU VÕTNUD KÄESOLEVA OTSUSE: Artikkel 1 Kuupäev " 28.2.2003" asendatakse direktiivi 76/768/EMÜ III lisa 2. osa veerus g viitenumbrite 61 ja 62 puhul kuupäevaga " 30.9.2004". Artikkel 2 Liikmesriigid jõustavad käesoleva direktiivi täitmiseks vajalikud õigus- ja haldusnormid hiljemalt 28. veebruariks 2003. Liikmesriigid teatavad neist viivitamata komisjonile. Kui liikmesriigid need normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. Artikkel 3 Käesolev direktiiv jõustub kolmandal päeval pärast selle avaldamist Euroopa Liidu Teatajas. Artikkel 4 Käesolev direktiiv on adresseeritud liikmesriikidele. Brüssel, 19. veebruar 2003 Komisjoni nimel komisjoni liige Erkki Liikanen [1] EÜT L 262, 27.9.1976, lk 169. [2] EÜT L 5, 10.1.2003, lk 14. [3] EÜT L 84, 5.4.1993, lk 1. --------------------------------------------------
Official Journal L 224 , 06/09/2003 P. 0027 - 0028



KOMISJONI DIREKTIIV 2003/80/EÜ, 5. september 2003, nõukogu direktiivi 76/768/EMÜ VIIIa lisas esitatud kosmeetikatoodete kasutamiskõlblikkust näitava sümboli kehtestamise kohta (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse liikmesriikides kosmeetikatoodete kohta vastuvõetud õigusaktide ühtlustamist käsitlevat nõukogu 27. juuli 1976. aasta direktiivi 76/768/EMÜ,[1] viimati muudetud Euroopa Parlamendi ja nõukogu direktiiviga 2003/15/EÜ,[2] võttes arvesse direktiivi 2003/15/EÜ, eriti selle artikli 1 lõiget 11, ning arvestades järgmist: (1) Selleks et parandada tarbijatele esitatavat teavet, peaksid kosmeetikatoodetel olema täpsemad märked nende kasutamiskõlblikkuse kohta. (2) Kosmeetikatoodetel, mille kõlblikkusaeg on 30 kuud või rohkem, peaks olema märge ajavahemiku kohta, mille jooksul võib toodet pärast avamist kasutada, ilma et see tarbijale kahju teeks. (3) Selleks on nõukogu direktiivi 76/768/EMÜ artikli 6 lõike 1 punktis c sätestatud vastav sümbol, millele lisatakse kõnealune ajavahemik (kuudes ja/või aastates). (4) Käesoleva direktiiviga ettenähtud meetmed on kooskõlas alalise kosmeetikatoodete komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 76/768/EMÜ VIIIa lisa hõlmab käesoleva direktiivi lisas esitatud sümbolit. Artikkel 2 Liikmesriigid jõustavad käesoleva direktiivi järgimiseks vajalikud õigus- ja haldusnormid 11. septembriks 2004. Nad edastavad kõnealuste sätete teksti ning kõnealuste sätete ja käesoleva direktiivi vahelise vastavustabeli viivitamata komisjonile. Kui liikmesriigid need normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Viitamise viisi näeb ette liikmesriik. Artikkel 3 Käesolev direktiiv jõustub kolmandal päeval pärast selle avaldamist Euroopa Liidu Teatajas. Artikkel 4 Käesolev direktiiv on adresseeritud liikmesriikidele. Brüssel, 5. september 2003 Komisjoni nimel komisjoni liige Erkki LIIKANEN LISA Avatud kreemipurki kujutav sümbol, nagu on sätestatud nõukogu direktiivi 76/768/EMÜ[3] artikli 6 lõike 1 punktis c. [insert image] [1] EÜT L 262, 27.9.1976, lk 169. [2] EÜT L 66, 11.3.2003, lk 26. [3] EÜT L 262, 27.9.1976, lk 169. Direktiivi on viimati muudetud direktiivi 2003/15/EÜ artikli 1 lõikega 3.
Euroopa Liidu Teataja L 333 , 20/12/2003 Lk 0051 - 0051



Komisjoni direktiiv 2003/120/EÜ, 5. detsember 2003, millega muudetakse direktiivi 90/496/EMÜ toidu toitumisalase teabega märgistuse kohta (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 24. septembri 1990. aasta direktiivi 90/496/EMÜ toidu toitumisalase teabega märgistuse kohta, [1] eriti selle artikli 5 lõiget 2, olles konsulteerinud toidu teaduskomiteega ning arvestades järgmist: (1) Komisjoni otsusega 2003/867 [2] on Euroopa Parlamendi ja nõukogu määruse (EÜ) nr 258/97, [3] viimati muudetud määrusega (EÜ) nr 1882/2003, [4] alusel lubatud turule tuua toidu uuendkoostisosadena salatrime, mida kasutatakse vähendatud energiasisaldusega pagari- ja kondiitritoodetes. (2) Toidu teaduskomitee märkis oma 13. detsembri 2001. aasta arvamuses selliste salatrimide ohutuse hindamise kohta, mida kasutatakse toidu uuendkoostisosana madala kalorsusega rasvaasendajatena, et salatrimide energiasisaldus on 5–6 kcal/g. (3) Praegu kehtivate eeskirjade kohaselt tuleks rasvadena käsitletavate salatrimide energiasisalduse arvutamisel kasutada direktiivi 90/496/EMÜ artikli 5 lõikega 1 ettenähtud rasva ümberarvestustegurit, milleks on 9 kcal/g. Kui toote deklareeritud energiasisalduse puhul kasutatakse kõnealust ümberarvestustegurit, võidakse saada vale ettekujutus vähendatud energiasisalduse kohta, mis on saavutatud salatrimide kasutamisega toote valmistamisel, mistõttu tarbijale ei anta täielikku teavet. Seetõttu on vaja vastu võtta asjakohane toidu deklareeritud energiasisalduse arvutamisel kasutatav salatrimide ümberarvestustegur. (4) Käesoleva direktiiviga ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 90/496/EMÜ artikli 5 lõike 1 lõppu lisatakse järgmine tekst: "-salatrimid | 6 kcal/g – 25 kJ/g" | Artikkel 2 1. Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt 31. juuliks 2004. Nad edastavad kõnealuste sätete teksti ning kõnealuste sätete ja käesoleva direktiivi vahelise vastavustabeli viivitamata komisjonile. Kui liikmesriigid need normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid. 2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate siseriiklike põhiliste õigusnormide teksti. Artikkel 3 Käesolev direktiiv jõustub kahekümnendal päeval pärast selle avaldamist Euroopa Liidu Teatajas. Artikkel 4 Käesolev direktiiv on adresseeritud liikmesriikidele. Brüssel, 5. detsember 2003 Komisjoni nimel komisjoni liige David Byrne [1] EÜT L 276, 6.10.1990, lk 40. [2] ELT L 326, 13.12.2003, lk 32. [3] EÜT L 43, 14.2.1997, lk 1. [4] ELT L 284, 31.10.2003, lk 1. --------------------------------------------------
Euroopa Liidu Teataja L 138 , 05/06/2003 Lk 0045 - 0046



Komisjoni direktiiv 2003/46/EÜ, 4. juuni 2003, millega muudetakse direktiivi 2001/32/EÜ teatud kaitstavate alade suhtes, mis ühenduses taimetervise ohtudega tõenäolisemalt kokku puutuvad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 8. mai 2000 aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, [1] viimati muudetud komisjoni direktiiviga 2003/22/EÜ, [2] eriti selle artikli 2 lõike 1 punkti h, võttes arvesse Kreeka taotlust ning arvestades järgmist: (1) Alates aastast 1993 on Kreeka komisjoni direktiiviga 92/76/EMÜ [3] ja seejärel komisjoni 8. mai 2001 aasta direktiiviga 2001/32/EÜ (millega tunnistatakse kaitstavaid alasid, mis ühenduses taimetervise ohtudega tõenäolisemalt kokku puutuvad, ning tunnistatakse kehtetuks direktiiv 92/76/EÜ, [4] viimati muudetud direktiiviga 2003/21/EÜ [5]) tunnistatud Gonipterus scutellatus Gyll. suhtes kaitstavaks alaks. (2) Tehnilise vea tõttu komisjoni direktiivi 2003/21/EÜ koostamisel, millega muudetakse direktiivi 2001/32/EÜ, ei nimetatud muudetud tekstis Gonipterus scutellatus Gyll. puhul Kreekat. Ent põhjused, miks Kreeka Gonipterus scutellatus Gyll. suhtes kaitstavaks alaks tunnistati, ei ole muutunud. (3) Seetõttu tuleks direktiivi 2001/32/EÜ vastavalt muuta. (4) Käesoleva direktiiviga ettenähtud meetmed on kooskõlas alalise taimetervise komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 2001/32/EÜ lisa muudetakse kooskõlas käesoleva direktiivi lisaga. Artikkel 2 Liikmesriigid võtavad vastu ja avaldavad käesoleva direktiivi järgimiseks vajalikud õigusnormid hiljemalt 15. juuniks 2003. Liikmesriigid teatavad sellest viivitamata komisjonile. Liikmesriigid kohaldavad neid norme alates 16. juunist 2003. Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. Artikkel 3 Käesolev direktiiv jõustub kolmandal päeval pärast selle avaldamist Euroopa Liidu Teatajas. Artikkel 4 Käesolev direktiiv on adresseeritud liikmesriikidele. Brüssel, 4. juuni 2003 Komisjoni nimel komisjoni liige David Byrne [1] EÜT L 169, 10.7.2000, lk 1. [2] ELT L 78, 25.3.2003, lk 10. [3] EÜT L 305, 21.10.1992, lk 12. [4] EÜT L 127, 9.5.2001, lk 38. [5] ELT L 78, 25.3.2003, lk 8. -------------------------------------------------- LISA Direktiivi 2001/32/EÜ lisa pealkirja a all punktis 7 asendatakse parempoolse veeru kanne järgmisega: "Kreeka, Portugal (Assoorid)" . --------------------------------------------------
PARANDUS
Komisjoni 15. jaanuari 2004. aasta direktiivi 2004/4/EÜ (direktiivi 96/ 3/EÜ muutmise kohta,
millega lubatakse erandeid suurte partiide vedelate õlide ja rasvade mer evedudel toiduainete
hügieeni käsitleva nõukogu direktiivi 93/43/EMÜ teatavatest sätetest) parandus
(Euroopa Liidu Teataja eriväljaanne 2004, 13. Tööstuspoliitika ja siset urg, 33. köide, lk 19)
1.
Pealkiri:
“KOMISJONI DIREKTIIV 2004/4/EÜ, 15. jaanuar 2004, direktiivi 96/3/EÜ mu utmise kohta,
millega lubatakse erandeid suurte partiide vedelate õlide ja rasvade mer evedudel toiduainete
hügieeni käsitleva nõukogu direktiivi 93/43/EMÜ teatavatest sätetest”
asendatakse pealkirjaga:
“KOMISJONI DIREKTIIV 2004/4/EÜ, 15. jaanuar 2004, direktiivi 96/3/EÜ mu utmise kohta,
millegalubatakseerandtoiduainetehügieenikäsitlevanõukogudirekti ivi93/43/EMÜteatavatest
sätetest vedelate õlide ja rasvade mereveol mahtlastina”.
2. Teksti läbivaltasendatakse sõna“parafiinõli”sõnadega“valged mine raalõlid”vastavas käändes.
3. Lisa tabeli esimese veerus:
asendatakse:
“Linoolhape (9Z,12Z-oktadekadieenhape)”
järgmisega:
“Linoolhape (9,12-oktadekadieenhape)”
asendatakse:
“Linoleenhape (9Z,12Z,15Z-oktadekatrieenhape)”
järgmisega:
“Linoleenhape (9,12,15-oktadekatrieenhape)”
asendatakse:
“Laurüül-müristüülalkohol (segu C12–C14 alkoholidest)”
järgmisega:
“Laurüül-müristüülalkohol (C12–C14)”
asendatakse:
“Tsetüül-stearüülalkohol (segu C16–C18 alkoholidest)”
järgmisega:
“Tsetüül-stearüülalkohol (C16–C18)”
asendatakse:
“Tertsiaarmetüülbutüüleeter (MBTE)”
järgmisega:
“tert-butüülmetüüleeter (MBTE)”
asendatakse:
“Ränidioksiid (silikageel, microsilica )”
järgmisega:
“Ränidioksiid ( microsilica ).”
4. Lisa tabelis
asendatakse rida: “Limoneen (dipenteen) 138-86”
järgmisega: “Limoneen (dipenteen) 138-86-3”.900 ET Euroopa Liidu Teataja 13/34. kd